Document ID: /roh_data/filtered/fineweb-2-filterrobots_roh.jsonl.gz/64542

L'onn 1945 la segunda guerra rampluna en l'Europa e la Svizra è a l'ur pertutgada. L'onn 1945 èn las citads da Turitg, Basilea e Schaffusa vegnids tutgadas da bumbas americanas. Dentant era vischnancas sco Rafz en il chantun Turitg, nua ch'ina famiglia cun 9 persunas è vegnida per la vita tras bumbas ch'èn crudadas sin quest vitget. 9 giadas è la Svizra vegnida tutgada da bumbas americanas. Il motiv daco che quai è capità ha l'armada dals alliads commentà cun «sbagls da navigaziun». Val S. Pieder en Surselva è era daventà ina da quellas unfrendas, là èn 10 bumbas da 200 kilos crudadas ed i ha dà 3 morts.
Perditga da temp
Avant 5 onns ha RTR discurrì cun Alfred Rieder che ha vis cun agens egls l'attatga americana sin il vitg da Val.
RTR actualitad 08:00